CELEX: 32017R2299
Language: bg
Date: 2017-12-12 00:00:00
Title: Регламент за изпълнение (ЕС) 2017/2299 на Комисията от 12 декември 2017 година за разрешаване на препарат от Pediococcus acidilactici CNCM MA 18/5M като фуражна добавка за прасета за угояване, видове свине с по-малко стопанско значение, отбити и за угояване, пилета за угояване, птичи видове с по-малко стопанско значение, отглеждани за угояване, и птичи видове с по-малко стопанско значение, отглеждани за носачки, за разрешаване на посочената фуражна добавка за употреба във вода за пиене и за изменение на регламенти (ЕО) № 2036/2005, (ЕО) № 1200/2005 и Регламент за изпълнение (ЕС) № 413/2013 (притежател на разрешението Danstar Ferment AG, представлявано от Lallemand SAS) (Текст от значение за ЕИП. )

13.12.2017   
               
               
                  BG
               
               
                  Официален вестник на Европейския съюз
               
               
                  L 329/33
               
            РЕГЛАМЕНТ ЗА ИЗПЪЛНЕНИЕ (ЕС) 2017/2299 НА КОМИСИЯТА
      от 12 декември 2017 година
      за разрешаване на препарат от Pediococcus acidilactici CNCM MA 18/5M като фуражна добавка за прасета за угояване, видове свине с по-малко стопанско значение, отбити и за угояване, пилета за угояване, птичи видове с по-малко стопанско значение, отглеждани за угояване, и птичи видове с по-малко стопанско значение, отглеждани за носачки, за разрешаване на посочената фуражна добавка за употреба във вода за пиене и за изменение на регламенти (ЕО) № 2036/2005, (ЕО) № 1200/2005 и Регламент за изпълнение (ЕС) № 413/2013 (притежател на разрешението Danstar Ferment AG, представлявано от Lallemand SAS)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:
      
                  (1)
               
               
                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
               
            
                  (2)
               
               
                  В съответствие с Директива 70/524/ЕИО беше разрешена безсрочната употреба на препарата от Pediococcus acidilactici CNCM MA 18/5M като фуражна добавка за пилета за угояване с Регламент (ЕО) № 1200/2005 на Комисията (3), а като фуражна добавка за прасета за угояване — с Регламент (ЕО) № 2036/2005 на Комисията (4). Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003. С Регламент за изпълнение (ЕС) № 413/2013 на Комисията (5) беше разрешена употребата на посочения препарат във вода за пиене за отбити прасенца, прасета за угояване, кокошки носачки и пилета за угояване.
               
            
                  (3)
               
               
                  В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на препарата от Pediococcus acidilactici CNCM MA 18/5M като фуражна добавка за пилета за угояване и за прасета за угояване, а в съответствие с член 7 от посочения регламент — за разрешаване на употреба при видове свине с по-малко стопанско значение, отбити и за угояване, птичи видове с по-малко стопанско значение, отглеждани за угояване, и птичи видове с по-малко стопанско значение, отглеждани за носачки, както и за употреба във вода за пиене, с искане добавката да се класифицира в категорията „зоотехнически добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
               
            
                  (4)
               
               
                  В становището си от 20 април 2016 г. (6) Европейският орган за безопасност на храните („Органът“) заключи, че при предложените условия на употреба препаратът от Pediococcus acidilactici CNCM MA 18/5M не се отразява неблагоприятно върху здравето на животните и на човека, нито върху околната среда. Органът също така заключи, че употребата на препарата във фуражи и във вода за пиене може да подобри зоотехническите показатели при прасета за угояване и пилета за угояване. Той счита, че тъй като механизмът на действие на добавката се приема за идентичен, препаратът също така може да подобри зоотехническите показатели при видове свине с по-малко стопанско значение, отбити и за угояване, птичи видове с по-малко стопанско значение, отглеждани за угояване, и птичи видове с по-малко стопанско значение, отглеждани за носачки. Органът не счита, че са необходимиспециални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
               
            
                  (5)
               
               
                  При оценката на препарата от Pediococcus acidilactici CNCM MA 18/5M беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложение I към настоящия регламент.
               
            
                  (6)
               
               
                  С оглед на предоставянето на ново разрешение съгласно Регламент (ЕО) № 1831/2003 регламенти (ЕО) № 1200/2005, (ЕО) № 2036/2005 и Регламент за изпълнение (ЕС) № 413/2013 следва да бъдат съответно изменени.
               
            
                  (7)
               
               
                  Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
               
            
                  (8)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Разрешаване
      Разрешава се употребата на посочения в приложение I препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
      Член 2
      Изменение на Регламент (ЕО) № 1200/2005
      В приложение II към Регламент (ЕО) № 1200/2005 вписването E 1712 за Pediococcus acidilactici CNCM MA 18/ 5M се заличава.
      Член 3
      Изменение на Регламент (ЕО) № 2036/2005
      В приложение I към Регламент (ЕО) № 2036/2005 вписването Е 1712 за Pediococcus acidilactici CNCM MA 18/5M се заличава.
      Член 4
      Изменение на Регламент (ЕС) № 413/2013
      Приложението към Регламент за изпълнение (ЕС) № 413/2013 се заменя с приложение II към настоящия регламент за изпълнение.
      Член 5
      Преходни мерки
      Посоченият в приложение I препарат и съдържащите го фуражи, които са произведени и етикетирани преди 2 юли 2018 г. в съответствие с правилата, приложими преди 2 януари 2018 г., могат да продължат да се пускат на пазара и да се употребяват до изчерпване на складовите наличности.
      Член 6
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 12 декември 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 268, 18.10.2003 г., стр. 29.
      
         (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
      
         (3)  Регламент (ЕО) № 1200/2005 на Комисията от 26 юли 2005 г. относно постоянни разрешения за някои добавки към храни за животни и временни разрешения за ново използване на добавки, които вече са разрешени в хранителните продукти (ОВ L 195, 27.7.2005 г., стр. 6).
      
         (4)  Регламент (ЕО) № 2036/2005 на Комисията от 14 декември 2005 г. относно безсрочно разрешаване употребата на някои добавки в храните за животни и временното разрешаване на нов вид употреба на някои добавки, чиято употреба в храните за животни вече е разрешена (ОВ L 328, 15.12.2005 г., стр. 13).
      
         (5)  Регламент за изпълнение (ЕС) № 413/2013 на Комисията от 6 май 2013 г. за разрешаване на препарат от Pediococcus acidilactici CNCM MA 18/5M като фуражна добавка за употреба в питейната вода на отбити прасенца, свине за угояване, кокошки носачки и пилета за угояване (притежател на разрешителното Lallemand SAS) (ОВ L 125, 7.5.2013 г., стр. 1).
      
         (6)  EFSA Journal (Бюлетин на ЕОБХ), 2016; 14(6):4483.
      
         ПРИЛОЖЕНИЕ I
         
                     Идентификационен номер на добавката
                  
                  
                     Наименование на притежателя на разрешението
                  
                  
                     Добавка
                  
                  
                     Състав, химична формула, описание, метод за анализ
                  
                  
                     Вид или категория на животните
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Срок на валидност на разрешението
                  
               
                     CFU/kg пълноценен фураж със съдържание на влага 12 %
                  
                  
                     CFU/l вода за пиене
                  
               
                     
                        Категория: „зоотехнически добавки“. Функционална група: „стабилизатори на чревната флора“.
                     
                  
               
                     4d1712
                  
                  
                     Danstar Ferment AG, представлявано от Lallemand SAS
                  
                  
                     
                        Pediococcus acidilactici CNCM MA 18/5M
                  
                  
                     
                        Състав на добавката:
                     
                     
                                  
                              
                              
                                 Препарат от Pediococcus acidilactici CNCM MA 18/5M с минимално съдържание на 1 × 1010 CFU/g
                              
                           
                                  
                              
                              
                                 В твърдо състояние със и без покривен слой
                              
                           
                        Характеристика на активното вещество:
                     
                     Жизнеспособни клетки наPediococcus acidilactici CNCM MA 18/5M
                     
                        Метод за анализ
                         (1):
                     Преброяване на активното вещество във фуражната добавка, премиксите, фуражите и водата: метод чрез разстилане върху пластина (EN 15786:2009).
                     Идентификация: метод на пулсовата гел електрофореза (PFGE).
                  
                  
                     Прасета за угояване
                     Видове свине с по-малко стопанско значение, отбити и за угояване
                     Пилета за угояване и птичи видове с по-малко стопанско значение, отглеждани за угояване и за носачки
                  
                  
                     —
                  
                  
                     1 × 109
                     
                  
                  
                     —
                  
                  
                     5 × 108
                     
                  
                  
                     —
                  
                  
                     
                                 1.
                              
                              
                                 В упътването за употреба на добавката, премикса и комбинираните фуражи се посочват условията на съхранение, устойчивостта при топлинна обработка и устойчивостта във вода за пиене.
                              
                           
                                 2.
                              
                              
                                 При употреба на добавката във вода за пиене се осигурява нейната хомогенна дисперсия.
                              
                           
                                 3.
                              
                              
                                 Разрешава се употребата във фуражи, съдържащи следните разрешени кокцидиостатици: декохинат, халофугинон, диклазурил и никарбазин.
                              
                           
                                 4.
                              
                              
                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска.
                              
                           
                                 5.
                              
                              
                                 Добавката може да се използва във вода за пиене.
                              
                           
                  
                     2.1.2028 r.
                  
               
            (1)  Подробна информация за методите за анализ може да бъде намерена на следния интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports.
      
      
         ПРИЛОЖЕНИЕ II
         „
               ПРИЛОЖЕНИЕ
               
                           Идентификационен номер на добавката
                        
                        
                           Наименование на притежателя на разрешението
                        
                        
                           Добавка
                        
                        
                           Състав, химична формула, описание, метод за анализ
                        
                        
                           Вид или категория на животните
                        
                        
                           Максимална възраст
                        
                        
                           Минимално съдържание
                        
                        
                           Максимално съдържание
                        
                        
                           Други разпоредби
                        
                        
                           Срок на валидност на разрешението
                        
                     
                           CFU/l вода за пиене
                        
                     
                           
                              Категория: „зоотехнически добавки“. Функционална група: „стабилизатори на чревната флора“
                           
                        
                     
                           4d1712
                        
                        
                           Lallemand SAS
                        
                        
                           
                              Pediococcus acidilactici CNCM MA 18/5M
                        
                        
                           
                              Състав на добавката
                           
                           Препарат от Pediococcus acidilactici CNCM MA 18/5M с минимално съдържание на 1 × 1010 CFU/g добавка
                           
                              Характеристика на активното вещество:
                           
                           Жизнеспособни клетки на Pediococcus acidilactici CNCM MA 18/5 M
                           
                              Метод за анализ
                               (1)
                           
                           Преброяване: метод чрез разстилане върху пластина с помощта на MRS агар (EN 15786:2009).
                           Идентификация: пулсова гел електрофореза (PFGE)
                        
                        
                           Прасенца (отбити)
                           Кокошки носачки
                        
                        
                           —
                        
                        
                           5 × 108
                           
                        
                        
                           —
                        
                        
                           
                                       1.
                                    
                                    
                                       В упътването за употреба на добавката се посочват условията на съхранение, устойчивостта при топлинна обработка и устойчивостта във вода за пиене.
                                    
                                 
                                       2.
                                    
                                    
                                       За прасенца (отбити) до 35 kg.
                                    
                                 
                                       3.
                                    
                                    
                                       Мерки за безопасност: по време на работа се използват предпазна дихателна маска, предпазни очила и ръкавици.
                                    
                                 
                                       4.
                                    
                                    
                                       Добавката се смесва с други фуражни добавки или фуражни суровини, за да се осъществи напълно нейната хомогенна дисперсия във вода за пиене.
                                    
                                 
                        
                           27.5.2023 r.
                        
                     “
         
            (1)  Подробна информация за методите за анализ може да бъде намерена на следния интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports.